Olaines novada pašvaldība izsludina pieteikšanos
bāriņtiesas locekļa amatam uz nenoteiktu laiku (divas amata vietas)
Galvenie pienākumi:
1. nodrošināt bāriņtiesas darbības atbilstību normatīvo aktu prasībām un labas pārvaldības principiem;
2. aizstāvēt bērnu un aizgādnībā esošu personu tiesības un intereses, veicot dzīves apstākļu pārbaudes, noskaidrojot viedokli;
3. sagatavot lietas un virzīt izskatīšanai bāriņtiesas sēdēs;
4. vadīt bāriņtiesas sēdi un/vai piedalīties lietu izskatīšanā bāriņtiesas sēdēs, noformēt lēmumus;
5. sagatavot atbildes projektus uz fizisko un juridisko personu iesniegumiem, pieprasījumiem, vēstulēm, sūdzībām; 
6. sagatavot prasību pieteikumu, paskaidrojumu un citu dokumentu projektus tiesām;
7. pieņemt apmeklētājus, sniegt konsultācijas bāriņtiesas kompetences ietvaros;
8. pārstāvēt bāriņtiesu attiecībās ar pašvaldības institūcijām, tiesām un citām iestādēm;
9. veikt citus pienākumus, kas noteikti normatīvajos aktos. 

Konkursā aicinām piedalīties pretendentus, kuri atbilst šādām prasībām un kvalifikācijai:
1. Latvijas Republikas pilsonis vai nepilsonis;
2. ar nevainojumu reputāciju;
3. sasniedzis 30 gadu vecumu;
4. valsts valodas prasme augstākajā līmenī;
5. labas komunikācijas, emocionālās noturības un sadarbības prasmes;
6. iegūts vismaz akadēmiskais bakalaura grāds vai profesionālais bakalaura grāds un 5. līmeņa profesionālā kvalifikācija vai cita Latvijas izglītības klasifikācijā noteiktā Eiropas kvalifikācijas ietvarstruktūras 6. līmenim atbilstoša kvalifikācija pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā un kuram ir ne mazāk kā triju gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā;
7. uz pretendentu nav attiecināms neviens no Bāriņtiesu likuma 11. pantā noteiktajiem ierobežojumiem.
Priekšroka pretendentiem, kuri ir apguvuši Bāriņtiesu likuma 10. panta ceturtajā daļā minēto mācību programmu.

Pieteikums satur:
· dzīves, darba un profesionālās pieredzes aprakstu (CV);
· izglītību apliecinošu dokumentu kopijas vienā eksemplārā (pretendentiem, kuri izglītību ieguvuši ārvalstīs, jāpievieno dokuments par izglītības akadēmisko atzīšanu Latvijā);
· pieteikuma vēstuli;
· valsts valodas prasmi apliecinoša dokumenta kopiju (nepilsoņiem);
· izziņu no narkologa;
· apliecinājumu, ka uz pretendentu nav attiecināmi Bāriņtiesu likuma 11.pantā noteiktie ierobežojumi, un tas atbilst Bāriņtiesu likuma 10.pantā noteiktajām prasībām, un piekrišanu personas datu apstrādei saskaņā ar Bāriņtiesu likuma 9. panta piekto daļu.


Mēs piedāvājam:
· interesantu, dinamisku un atbildīgu darbu uz nenoteiktu laiku.
· darba vietu labiekārtotās telpās; 
· stabilu atalgojumu 1875,00 EUR pirms nodokļu nomaksas 
· veselības un dzīvības apdrošināšanu, apdrošināšanu pret nelaimes gadījumiem (pēc pārbaudes laika);
· atvaļinājuma pabalstu 50% apmērā no mēnešalgas;
· apmaksātas papildatvaļinājuma dienas un virsstundas; 
· atsaucīgu un zinošu kolektīvu

CV, pieteikuma vēstuli, apliecinājumu, ka uz pretendentu neattiecas Bāriņtiesu likumā noteiktie ierobežojumi, kā arī citus dokumentus līdz 2026. gada 27. septembrim (ieskaitot) lūdzam nosūtīt pa pastu vai iesniegt personīgi Olaines novada pašvaldībā Zemgales ielā 33, Olainē, LV-2114, vai nosūtīt uz e-pasta adresi pasts@olaine.lv ar norādi “Bāriņtiesas loceklis”. 
Papildu informāciju var pieprasīt, rakstot uz e-pasta adresi agnese.zigure@olaine.lv.
Sazināsimies ar kandidātiem, kuri būs iekļauti atlases otrajā kārtā. Vakancei atbilstošākie pretendenti tiks uzaicināti uz darba interviju, kuras laikā būs iespējams pārliecināties par darba jautājumu pārzināšanu un pieredzi.
Olaines novada pašvaldība informē, ka Jūsu pieteikuma dokumentos norādītie personas dati tiks apstrādāti, lai nodrošinātu šīs personāla atlases norisi, personas datu apstrādes pārzine ir Olaines novada dome, kontaktinformācija: Zemgales iela 33, Olaine, LV-2114. Par Olaines novada domes veikto personas datu apstrādi varat uzzināt, sazinoties ar mūsu datu aizsardzības speciālistu – e-pasta adrese info@fpda.lv.





